L'Alcaldessa d'Alaquàs presenta al Ple de la Corporació Municipal el conveni de col·laboració entre l'Ajuntament i el Ministeri de Medi Ambient per a la divulgació del Centre de Recursos Genètics Forestals (ICONA)
06/02/2014

# L'Alcaldessa d'Alaquàs presenta al Ple de la Corporació Municipal el conveni de col·laboració entre l'Ajuntament i el Ministeri de Medi Ambient per a la divulgació del Centre de Recursos Genètics Forestals (ICONA)

*   06/02/2014
*   [Imprimir](#)
*   Compartir
*    https://www.alaquas.org/documento.asp?id\_do=14224

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14224%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20presenta%20al%20Ple%20de%20la%20Corporaci%C3%B3%20Municipal%20el%20conveni%20de%20col%C2%B7laboraci%C3%B3%20entre%20l%27Ajuntament%20i%20el%20Ministeri%20de%20Medi%20Ambient%20per%20a%20la%20divulgaci%C3%B3%20del%20Centre%20de%20Recursos%20Gen%C3%A8tics%20Forestals%20\(ICONA\))[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14224/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14224/06022014dsc_0114_Form_4.jpg)](https://www.alaquas.org/ficheros/documentos/2014/2/14224/06022014dsc_0114_Form_10.jpg "<a href='https://www.alaquas.org/ficheros/documentos/2014/2/14224/06022014dsc_0114_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs presenta al Ple de la Corporació Municipal el conveni de col·laboració entre l'Ajuntament i el Ministeri de Medi Ambient per a la divulgació del Centre de Recursos Genètics Forestals (ICONA)</a>")

Elvira García Campos: "Aquest és un pas endavant en la línia de treball encetada amb el Ministeri que tal de continuar convertir l'ICONA en un recurs mediambiental extraordinari i en un element didàctic per a Alaquàs"

L’alcaldessa d’Alaquàs, Elvira García Campos, ha presentat al Ple de la Corporació Municipal la proposta d’acord del conveni de col·laboració entre el Ministeri d’Agricultura, Alimentació i Medi Ambient i l’Ajuntament d’Alaquàs per tal d’establir línies de treball per continuar avançant en la divulgació del Centre de Recursos Genètics Forestals d’Alaquàs (ICONA). La proposta va ser aprovada per tots els grups polítics amb l’abstenció de Bloc-Els Verds.

Aquesta proposta és fruït d’un intens treball entre ambdues administracions i ha estat articulada arran de l’última reunió celebrada el passat mes d’octubre entre l’alcaldessa d’Alaquàs, Elvira García Campos i els responsables del Ministeri de Medi Ambient, en la qual es va acordar signar aquest conveni. En aquesta reunió, la primera edil va proposar al Ministeri diverses accions per tal de recuperar la línia de treball encetada a l’any 2011.

L’alcaldessa d’Alaquàs ha manifestat que l’objectiu de l’Ajuntament d’Alaquàs és “continuar fent possible que l’ICONA es puga conèixer i puga ser element didàctic per a la població d’Alaquàs com a recurs mediambiental extraordinari”. Per això, Elvira García Campos ha plantejat a través d’aquest conveni un pla de treball que done continuïtat a tota la tasca desenvolupada en aquests últims anys per tal que aquest centre es converteixca en un “referent d’espai didàctic per a universitaris i estudis superiors”.

Des de l’obertura pública d’aquest centre, l’Ajuntament d’Alaquàs ha vingut desenvolupant tota una sèrie de tallers de formació per tal que la població poguera conèixer aquest recurs mediambiental així com visites per divulgar les línies de treball que al centre es desenvolupen, que a més tenen una gran influència i repercussió en la conservació i millora del patrimoni forestal nacional. L’Ajuntament preveu també l'engegada de campanyes d'educació ambiental i la posada en marxa de cursos de divulgació tècnica, entre d'altres activitats.

El Centre Nacional de Recursos Genètics Forestals d'Alaquàs té una superfície de 110.000 metres quadrats de pi i vivers. Es tracta d'un dels quatre únics centres d'aquestes característiques que existeixen a Espanya i guarda més 700 exemplars de mig centenar de variants genètiques pures de pi de les diferents zones boscoses de la costa mediterrània per a la repoblació en cas d’incendi o desforestació.